02013A1024(01) — BG — 19.10.2021 — 001.002

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменено с:









▼B

▼M1

СПОРАЗУМЕНИЕ

Между Европейския Съюз И РЕпублика Кабо Верде За Улесняване На Издаването На Визи За Краткосрочно Пребиваване

▼B







ЕВРОПЕЙСКИЯТ СЪЮЗ, наричан по-нататък „Съюзът“, и РЕПУБЛИКА КАБО ВЕРДЕ, наричана по-нататък „Кабо Верде“, наричани по-нататък „страните“, В ЖЕЛАНИЕТО СИ да улеснят контактите между народите си като важно условие за трайното развитие на икономическите, хуманитарните, културните, научните и други връзки чрез улесняване на издаването на визи на своите граждани въз основа на принципа на взаимност, КАТО ИМАТ ПРЕДВИД Съвместната декларация от 5 юни 2008 г. за партньорство за мобилност между Европейския съюз и Кабо Верде, съгласно която страните се стремят да развиват диалог по въпросите, свързани с визите за краткосрочно пребиваване, с цел улесняване на мобилността на определени категории лица, КАТО ПРИПОМНЯТ Споразумението за партньорство от Котону и Специалното партньорство между Европейския съюз и Кабо Верде, одобрено от Съвета на Европейския съюз на 19 ноември 2007 г., КАТО ПРИЗНАВАТ, че това улесняване не следва да благоприятства незаконната имиграция и като отдават специално внимание на въпросите, свързани със сигурността и обратното приемане; КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат за Обединено кралство Великобритания и Северна Ирландия, нито за Ирландия, КАТО ВЗЕМАТ ПРЕДВИД Протокола относно позицията на Дания, приложен към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат за Кралство Дания, СЕ СПОРАЗУМЯХА ЗА СЛЕДНОТО:







Член 1

Цел и приложно поле

Целта на настоящото споразумение е да се улесни, въз основа на принципа на взаимност, издаването на визи на гражданите на Кабо Верде и на Съюза за случаи на пребиваване, чиято планирана продължителност не надхвърля 90 дни в рамките на период от 180 дни.

▼M1

Член 2

Обща разпоредба

1. Предвидените в настоящото споразумение мерки, целящи да улеснят издаването на визи, се прилагат спрямо гражданите на Съюза и на Кабо Верде само доколкото тези граждани не са освободени от изискванията за притежаване на виза съгласно законовите и подзаконовите разпоредби на Съюза, на неговите държави членки или на Кабо Верде или съгласно настоящото споразумение или други международни споразумения.

2. Ако Кабо Верде въведе отново изисквания за притежаване на виза за граждани или определени категории граждани на Съюза за планиран престой, който не надхвърля 30 дни, най-малко същите улеснения, предоставени на гражданите на Кабо Верде съгласно настоящото споразумение, се прилагат автоматично, въз основа на принципа на взаимност, за съответните граждани на Съюза.

3. За планиран престой над 30 дни, но не по-дълъг от 90 дни, най-малко същите улеснения, предоставени на гражданите на Кабо Верде съгласно настоящото споразумение, се прилагат за съответните граждани на Съюза.

4. По въпроси, които не са обхванати от настоящото споразумение, се прилагат националното право на Кабо Верде и националното право на държавите членки или правото на Съюза.

▼B

Член 3

Определения

За целите на настоящото споразумение:

▼M1

a) „държава членка“ означава всяка държава — членка на Съюза, с изключение на Кралство Дания и Ирландия;

▼B

б) „гражданин на Съюза“ означава гражданин на държава членка по смисъла на буква а);

в) „гражданин на Кабо Верде“ означава лице, което притежава гражданство на Кабо Верде;

г) „виза“ означава разрешително, което е издадено, или решение, което е прието от държава членка или от Кабо Верде и което е необходимо за влизане на територията на тази държава членка или на няколко държави членки, или на Кабо Верде, с цел транзитно преминаване или пребиваване, чиято планирана обща продължителност не надхвърля 90 дни;

▼M1

д) „законно пребиваващо лице“ означава гражданин на Кабо Верде, който има право или на когото е разрешено съгласно правото на Съюза или националното право да пребивава на територията на държава членка за период по-дълъг от 90 дни;

▼M1

е) „разрешение на ЕС за преминаване“ означава документа, издаван от Съюза на служители на институциите на Съюза в съответствие с Регламент (ЕС) № 1417/2013 на Съвета ( 1 ).

▼M1

Член 4

Издаване на многократни визи

1. Дипломатическите представителства и консулските служби на държавите членки издават многократни визи със срок на валидност пет години на следните категории граждани на Кабо Верде: а) членове на националното и местните правителства и парламенти, на конституционните съдилища, върховния съд или сметната палата, ако тези лица не са освободени от изискването за притежаване на виза съгласно настоящото споразумение, при изпълнение на техните служебни функции; б) постоянни членове на официални делегации, които по официална покана, отправена до Кабо Верде, пътуват до държава членка, за да участват в срещи, консултации, преговори, програми за обмен или прояви, организирани по инициатива на междуправителствени организации; в) бизнесмени и представители на предприятия, които пътуват редовно до държавите членки; г) съпрузи, деца (включително осиновени деца) на възраст под 12 години или които са на издръжка и родители на граждани на Кабо Верде, законно пребиваващи на територията на държава членка, или на граждани на Съюза, пребиваващи в държавата членка, на която са граждани. Ако обаче необходимостта да се пътува често или редовно е явно ограничена до по-кратък период, срокът на валидност на многократната виза се ограничава до този период, и по-специално когато някой от изброените по-долу периоди е по-кратък от пет години: — мандатът, когато става въпрос за лицата, посочени в първа алинея, буква а); — мандатът на постоянен член на официална делегация, когато става въпрос за лицата, посочени в първа алинея, буква б); — срокът на валидност на статута на бизнесмен и представител на предприятие, когато става въпрос за лицата, посочени в първа алинея, буква в); или — срокът на валидност на разрешителното за пребиваване, издадено на граждани на Кабо Верде, които пребивават на територията на държава членка, когато става въпрос за лицата, посочени в първа алинея, буква г).

2. Без да се засягат разпоредбите на параграф 1, дипломатическите представителства и консулските служби на държавите членки издават многократни визи на други кандидати за виза със срок на валидност: а) една година, при условие че кандидатът за виза е получил и е използвал законосъобразно виза в рамките на предходните 18 месеца; б) две години, при условие че кандидатът за виза е получил и е използвал законосъобразно многократна виза със срок на валидност една година в рамките на предходните 30 месеца; в) от три до пет години, при условие че кандидатът за виза е получил и е използвал законосъобразно многократна виза със срок на валидност две години в рамките на предходните 42 месеца.

3. Чрез дерогация от параграфи 1 и 2 срокът на валидност на визата може да бъде съкратен в отделни случаи, когато са налице основателни съмнения, че условията за влизане ще бъдат изпълнени през целия срок, или когато срокът на валидност на визата би надхвърлил срока на валидност на документа за пътуване на кандидата за виза.

4. Общата продължителност на пребиваването на територията на държавите членки за лицата, посочени в параграфи 1 и 2, не може да надхвърля 90 дни в рамките на всеки период от 180 дни.

Член 5

Визови такси и такси за обслужване

1. Таксата за обработка на заявление за виза е 75 % от сумата, която трябва да бъде начислена съгласно приложимото национално законодателство.

Този процент може да бъде преразгледан в съответствие с процедурата, предвидена в член 12, параграф 4.

2. Без да се засягат разпоредбите на параграф 1, държавите членки не събират визови такси от следните категории лица: а) членове на официални делегации, които по официална покана, отправена до Кабо Верде, пътуват до държава членка, за да участват в срещи, консултации, преговори, официални програми за обмен или прояви, организирани по инициатива на междуправителствени организации; б) деца на възраст под 12 години; в) ученици, студенти, лица, участващи в програма за следдипломно обучение, и придружаващите ги преподаватели при пътуване с учебна или образователна цел; г) научни работници, които пътуват с цел извършване на научноизследователска дейност; д) лица на възраст 25 години или по-малко, които участват в семинари, конференции, спортни, културни или образователни прояви, организирани от организации с нестопанска цел; е) съпрузи, деца (включително осиновени деца) на възраст под 12 години или които са на издръжка и родители на граждани на Кабо Верде, законно пребиваващи на територията на държава членка, или на граждани на Съюза, пребиваващи в държавата членка, на която са граждани.

3. Без да се засягат разпоредбите на параграф 2, буква е), децата, които са на възраст поне 12 години, но под 18 години, заплащат 50 % от приложимата такса по параграф 1.

4. Когато държавите членки работят с външен доставчик на услуги, е възможно заплащане на такса за обслужване. Таксата за обслужване е пропорционална на разходите, направени от външния доставчик на услуги при изпълнение на неговите задачи, и не може да надхвърля 30 EUR.

▼M1

Член 5а

Документни доказателства

1. За следните категории граждани на Кабо Верде за потвърждаване на целта на пътуването са достатъчни следните документи: а) за членове на националното и местните правителства и парламенти, на конституционните съдилища, върховния съд или сметната палата, ако лицата не са освободени от изискването за притежаване на виза съгласно настоящото споразумение, при изпълнение на техните служебни функции — вербална нота, издадена от Министерството на външните работи на Кабо Верде, потвърждаваща, че кандидатът е на официална мисия в държава членка; б) за членове на официални делегации, които по официална покана, отправена до Кабо Верде, пътуват до държава членка, за да участват в срещи, консултации, преговори, програми за обмен или прояви, организирани по инициатива на междуправителствени организации — писмо от компетентния орган на Кабо Верде, в което се потвърждава, че кандидатът е член на неговата делегация, който пътува до територията на държавата членка или държавите членки, за да участва във въпросното мероприятие или мероприятия, придружено с копие на официалната покана или потвърждението за регистрация, издадени от организацията домакин; в) за бизнесмени и представители на бизнес организации — писмена покана от дружество или организация, установени в държавата членка, до която се пътува; г) за съпрузи, деца (включително осиновени деца) на възраст под 12 години или които са на издръжка и родители на граждани на Кабо Верде, законно пребиваващи на територията на държава членка, или на граждани на Съюза, пребиваващи в държавата членка, на която са граждани — писмена покана от лицето домакин; д) за ученици, студенти, лица, участващи в програма за следдипломно обучение, и придружаващите ги преподаватели при пътуване с учебна или образователна цел, включително университетски или други програми за обмен (за престой, не по-дълъг от 90 дни в рамките на всеки период от 180 дни) — писмена покана или удостоверение за записване, издадени от училището, колежа или университета домакин, или удостоверения за курсовете, които ще бъдат посещавани; е) за лица, участващи в научни или академични дейности или обучение, включително професионално обучение (за престой, не по-дълъг от 90 дни в рамките на всеки период от 180 дни) — удостоверение за записване, издадено от учебното заведение, или писмено искане, издадено от организацията домакин; ж) за лица, които участват в семинари, конференции, културни или религиозни събития, организирани от организации с нестопанска цел, регистрирани в държава членка — писмена покана от организацията домакин за участие в дейностите; з) за лица, които пътуват по медицински причини, и необходимите придружаващи ги лица — официален документ от лечебно заведение, в който се потвърждава необходимостта от медицински грижи във въпросното заведение, както и доказателство за разполагане с достатъчно средства за заплащане на медицинското лечение или доказателство за авансово плащане на медицинските грижи, както и, когато е приложимо, за необходимостта лицето, което ще бъде лекувано, да бъде придружавано; и) за участници в международни спортни прояви и лицата, които ги придружават служебно — писмена покана от приемащата организация, компетентни органи, национални спортни федерации или национални олимпийски комитети на държавите членки; й) за журналисти и придружаващите ги технически екипи, които пътуват служебно — удостоверение или друг документ, издадени от професионална организация или от работодателя на кандидата, с които се доказва, че кандидатът има квалификация на журналист и целта на пътуването е осъществяването на журналистическа дейност или че лицето е член на техническия екип, придружаващ журналиста служебно.

2. За целите на настоящия член писмената покана или съответните официални документи включват следната информация: а) името и фамилията на поканеното лице, датата на раждане, пола, гражданството, номера на паспорта, времето и целта на пътуването, броя на необходимите влизания и, когато е приложимо, имената на съпруга(та) и децата, придружаващи поканеното лице; и б) ако страната, отправила поканата, е физическо лице — името и фамилията на лицето, отправило поканата, адреса му и, когато е приложимо, доказателство за законното му пребиваване на територията на държава членка в съответствие с националното законодателство; или в) ако страната, отправяща поканата, е юридическо лице, дружество или организация, включително организация с нестопанска цел, установено(а) на територията на държавата членка или държавите членки — пълното име и пълния адрес на лицето, което отправя поканата, името и длъжността на представителя, подписал искането, и регистрационния номер на лицето, което отправя поканата, съгласно изискванията, определени в националното право на въпросната държава членка; или г) ако съответният официален документ се издава от публичен орган — името и длъжността на лицето, подписало искането, и статута на кандидата.

3. Кандидати, които са получили и правомерно са използвали многократна виза със срок на валидност от поне една година през предходните 30 месеца по принцип са освободени от изискването да предоставят документи за доказване на настаняване или на доказателство за достатъчно средства за настаняване.

▼B

Член 6

Заминаване в случай на изгубени или откраднати документи

Граждани на Кабо Верде или на Съюза, които са изгубили своите документи за самоличност или чиито документи за самоличност са били откраднати по време на пребиваването им на територията на държавите членки или съответно на Кабо Верде, могат да напуснат тази територия въз основа на валидни документи за самоличност, издадени от дипломатическите представителства или консулските служби на държавите членки или на Кабо Верде, които им дават право да преминат границата без виза или друго разрешително.

Член 7

Удължаване на визата при изключителни обстоятелства

Визите на гражданите на Кабо Верде или на Съюза, които в резултат на непреодолима сила нямат възможност да напуснат територията на държавите членки или съответно на Кабо Верде в срока, посочен в техните визи, се продължават безплатно в съответствие с действащото законодателство на приемащата държава за срока, необходим за тяхното завръщане в държавата на постоянното им пребиваване.

▼M1

Член 8

Дипломатически и служебни паспорти

1. Гражданите на Кабо Верде, които притежават валиден дипломатически или служебен паспорт, издаден от Кабо Верде, могат да влизат на територията на държавите членки, да я напускат и да преминават транзитно през нея, без да притежават виза.

2. Гражданите на Съюза, които притежават валиден дипломатически или служебен паспорт, издаден от държава членка, както и притежателите на валидно разрешение на ЕС за преминаване, могат да влизат на територията на Кабо Верде, да я напускат и да преминават транзитно през нея, без да притежават виза.

3. Лицата, посочени в параграфи 1 и 2, могат да пребивават на териториите съответно на държавите членки или на Кабо Верде за срок, не по-дълъг от 90 дни в рамките на всеки период от 180 дни.

▼B

Член 9

Териториална валидност на визите

При спазване на националните правила и разпоредби относно националната сигурност на държавите членки и на Кабо Верде, както и на правилата на Съюза за издаване на визи с ограничена териториална валидност, гражданите на Кабо Верде и на Съюза имат право да пътуват в рамките на територията на държавите членки или Кабо Верде при същите условия като гражданите на Съюза или съответно на Кабо Верде.

Член 10

Съвместен ръководен комитет за Споразумението

▼M1

1. Страните сформират Съвместен ръководен комитет за Споразумението (наричан по-нататък „Комитетът“), който е съставен от представители на Съюза и на Кабо Верде.

▼B

2. Комитетът има по-специално следните задачи: а) следи прилагането на настоящото споразумение; б) представя предложения за изменения или допълнения към настоящото споразумение; в) разрешава спорове, свързани с тълкуването или прилагането на разпоредбите на настоящото споразумение.

3. Комитетът заседава всеки път, когато е необходимо, по искане на една от страните и най-малко веднъж годишно.

4. Комитетът приема своя процедурен правилник.

▼M1

Член 11

Връзка на настоящото споразумение със споразумения, сключени между държавите членки и Кабо Верде

Считано от влизането му в сила, настоящото споразумение има предимство пред разпоредбите на двустранните и многостранните споразумения или спогодби, сключени между държавите членки и Кабо Верде, доколкото разпоредбите на тези споразумения или спогодби могат да засегнат или да изменят приложното поле на настоящото споразумение.

▼B

Член 12

Заключителни разпоредби

1. Настоящото споразумение се ратифицира или одобрява от страните в съответствие с техните съответни процедури и влиза в сила на първия ден от втория месец след датата, на която страните се нотифицират взаимно за приключването на посочените процедури.

2. Чрез дерогация от параграф 1 на настоящия член настоящото споразумение влиза в сила на датата на влизане в сила на споразумението между Съюза и Кабо Верде за обратно приемане, ако тази дата е след датата, предвидена в параграф 1 на настоящия член.

3. Настоящото споразумение се сключва за неограничен срок, освен ако не бъде денонсирано в съответствие с параграф 6 на настоящия член.

4. Настоящото споразумение може да бъде изменяно с писменото съгласие на страните. Измененията влизат в сила, след като страните са се нотифицирали взаимно за приключването на вътрешните процедури, които трябва да следват в такива случаи.

▼M1

5. Всяка страна може да спре изцяло или отчасти прилагането на настоящото споразумение. Другата страна се нотифицира за решението за спиране не по-късно от 48 часа преди неговото влизане в сила. Страната, спряла прилагането на настоящото споразумение, информира другата страна веднага щом отпаднат причините за това спиране.

▼B

6. Всяка страна може да денонсира настоящото споразумение с писмено известие до другата страна. Споразумението престава да се прилага 90 дни след датата на получаване на това известие.

Съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, нидерландски, немски, полски, португалски, румънски, словашки, словенски, унгарски, фински, френски, чешки и шведски език, като текстовете на всички езици са еднакво автентични.

Съставено в Прая на двадесет и шести октомври две хиляди и дванадесета година.

Hecho en Praia, el veintiséis de octubre de dos mil doce.

V Praie dne dvacátého šestého října dva tisíce dvanáct.

Udfærdiget i Praia den seksogtyvende oktober to tusind og tolv.

Geschehen zu Praia am sechsundzwanzigsten Oktober zweitausendzwölf.

Kahe tuhande kaheteistkümnenda aasta oktoobrikuu kahekümne kuuendal päeval Praias.

′Εγινε στην Πράια, στις είκοσι έξι Οκτωβρίου δύο χιλιάδες δώδεκα.

Done at Praia on the twenty-sixth day of October in the year two thousand and twelve.

Fait à Praia, le vingt-six octobre deux mille douze.

Fatto a Praia, addì ventisei ottobre duemiladodici.

Prajā, divi tūkstoši divpadsmitā gada divdesmit sestajā oktobrī.

Priimta du tūkstančiai dvyliktų metų spalio dvidešimt šeštą dieną Prajoje.

Kelt Praiában, a kétezer-tizenkettedik év október havának huszonhatodik napján.

Magħmul fi Praja, fis-sitta u għoxrin jum ta’ Ottubru tas-sena elfejn u tnax.

Gedaan te Praia, de zesentwintigste oktober tweeduizend twaalf.

Sporządzono w Prai dnia dwudziestego szóstego października roku dwa tysiące dwunastego.

Feito em Praia, em vinte e seis de outubro de dois mil e doze.

Întocmit la Praia la douăzeci și șase octombrie două mii doisprezece.

V Praii dňa dvadsiateho šiesteho októbra dvetisícdvanásť.

V Praii, dne šestindvajsetega oktobra leta dva tisoč dvanajst.

Tehty Praiassa kahdentenakymmenentenäkuudentena päivänä lokakuuta vuonna kaksituhattakaksitoista.

Som skedde i Praia den tjugosjätte oktober tjugohundratolv.

За Европейския съюз

Por la Unión Europea

Za Evropskou unii

For Den Europæiske Union

Für die Europäische Union

Euroopa Liidu nimel

Για την Ευρωπαϊκή Ένωση

For the European Union

Pour l'Union européenne

Per l'Unione europea

Eiropas Savienības vārdā –

Europos Sąjungos vardu

Az Európai Unió részéről

Għall-Unjoni Ewropea

Voor de Europese Unie

W imieniu Unii Europejskiej

Pela União Europeia

Pentru Uniunea Europeană

Za Európsku úniu

Za Evropsko unijo

Euroopan unionin puolesta

För Europeiska unionen

За Република Кабо Верде

Por la República de Cabo Verde

Za Kapverdskou republiku

For Republikken Kap Verde

Für die Republik Kap Verde

Cabo Verde Vabariigi nimel

Για τη Δημοκρατία του Πράσινου Ακρωτηρίου

For the Republic of Cape Verde

Pour la République du Cap-Vert

Per la Repubblica del Capo Verde

Kaboverdes Republikas vārdā –

Žaliojo Kyšulio Respublikos vardu

A Zöld-foki Köztársaság részéről

Għar-Repubblika tal-Kap Verde

Voor de Republiek Kaapverdië

W imieniu Republiki Zielonego Przylądka

Pela República de Cabo Verde

Pentru Republica Capului Verde

Za Kapverdskú republiku

Za Republiko Zelenortski otoki

Kap Verden tasavallan puolesta

För Republiken Kap Verde

ПРОТОКОЛ

към Споразумението относно държавите членки, които не прилагат изцяло достиженията на правото от Шенген

До приемане на съответното решение на Съвета във връзка с това държавите членки, които са обвързани с достиженията на правото от Шенген, но които все още не издават шенгенски визи, издават национални визи, чиято валидност е ограничена до тяхната собствена територия.

▼M1

В съответствие с Решение № 565/2014/ЕС на Европейския парламент и на Съвета ( 2 ) са предприети хармонизирани мерки за опростяване на транзитното преминаване и краткосрочното пребиваване на притежателите на шенгенски визи и шенгенски разрешения за пребиваване през или на територията на държавите членки, които все още не прилагат изцяло достиженията на правото от Шенген. С Решение № 565/2014/ЕС на България, Хърватия, Кипър и Румъния се разрешава едностранно да признават като равностойни на националните им визи не само за целите на транзитно преминаване през техните територии, но и за целите на планиран престой, не по-дълъг от 90 дни в рамките на всеки период от 180 дни, следните документи:

— единни визи за краткосрочно пребиваване, които са валидни за две или за многократни влизания;

— визи за дългосрочно пребиваване и разрешения за пребиваване, издадени от държави членки, които прилагат изцяло достиженията на правото от Шенген, включително визи с ограничена териториална валидност, издадени в съответствие с член 25, параграф 3, първо изречение от Регламент (ЕО) № 810/2009 на Европейския парламент и на Съвета ( 3 ); и

— национални визи и разрешения за пребиваване, издадени от България, Хърватия, Кипър и Румъния.

СЪВМЕСТНА ДЕКЛАРАЦИЯ ОТНОСНО ЧЛЕН 12, ПАРАГРАФ 5 ОТ СПОРАЗУМЕНИЕТО ВЪВ ВРЪЗКА С ОСНОВАНИЯТА ЗА СПИРАНЕ НА ПРИЛАГАНЕТО НА СПОРАЗУМЕНИЕТО

Всяка страна може да спре изцяло или отчасти прилагането на Споразумението и по-специално на член 8, по причини, като например съображения, свързани с обществения ред, защита на националната сигурност или защита на общественото здраве, липса на сътрудничество в областта на обратното приемане или зачитане на правата на човека и демокрацията. Всяко спиране на прилагането се извършва в съответствие с процедурата, предвидена в член 12, параграф 5.

В случай на спиране на прилагането на всички или на някои от разпоредбите на Споразумението страните започват консултации в рамките на Комитета, създаден съгласно член 10, с цел да намерят решение на проблемите, довели до спирането.

Настоящата съвместна декларация заменя Съвместната декларация относно член 8 от Споразумението във връзка с дипломатическите и служебните паспорти.

▼B

Съвместна декларация относно хармонизирането на информацията за процедурите за издаване на виза за краткосрочно пребиваване и документите, които се подават при кандидатстване за виза за краткосрочно пребиваване

Като отчитат значението на прозрачността за кандидатите за виза, страните смятат за необходимо предприемането на следните мерки:

— в най-общ план, да се подготви основна информация за кандидатите относно процедурите и условията за получаване на виза, за самата виза и за нейната валидност;

— всяка от страните да изготви списък с минимални изисквания, за да се гарантира, че на кандидатите се предоставя съгласувана и еднаква основна информация и от тях по принцип се изисква да представят към заявлението същите придружаващи документи.

Посочената информация трябва да бъде широко разпространена (на информационните табла в консулствата, във вид на брошури, чрез интернет и др.).

▼M1

СЪВМЕСТНА ДЕКЛАРАЦИЯ ОТНОСНО ПРАВИЛАТА ЗА ПРЕДОСТАВЯНЕ НА ВИЗИ ЗА КАБО ВЕРДЕ НА ГРАЖДАНИ НА СЪЮЗА ЗА ПРЕСТОЙ НАД 30 ДНИ, НЕ ПО-ДЪЛЪГ ОТ 90 ДНИ

В съответствие със законодателството на Кабо Верде гражданите на Съюза са освободени от изискването за притежаване на виза за влизане и пребиваване на територията на Кабо Верде за престой, не по-дълъг от 30 дни. За планиран престой, по-дълъг от 30 дни, те са длъжни да подадат заявление и да получат разрешение от органите на Кабо Верде. Съгласно Закон № 66/VIII/2014 на Република Кабо Верде, изменен, гражданите на Съюза могат да кандидатстват за издаване на виза с валидност до 90 дни и да получат такава виза в консулските служби на Кабо Верде или да кандидатстват на територията на Кабо Верде пред компетентните органи за удължаване на срока на тяхното пребиваване.

Съгласно член 2, параграф 3 от Споразумението за планиран престой над 30 дни, но не по-дълъг от 90 дни, се прилагат за съответните граждани на Съюза най-малко същите улеснения, предоставени на гражданите на Кабо Верде съгласно Споразумението.

Страните приемат, че Съвместният ръководен комитет, създаден съгласно член 10, ще наблюдава прилагането настоящата разпоредба.

▼B

Съвместна декларация относно Кралство Дания

Страните отбелязват, че настоящото споразумение не се прилага към процедурите за издаване на визи от дипломатическите представителства и консулските служби на Кралство Дания.

При тези обстоятелства е желателно властите на Кралство Дания и Кабо Верде да сключат незабавно двустранно споразумение за улесняване на издаването на визи за краткосрочно пребиваване при условия, съответстващи на тези по споразумението между Съюза и Кабо Верде.

Съвместна декларация относно Обединено кралство Великобритания и Северна Ирландия и Ирландия

Страните отбелязват, че настоящото споразумение не се прилага на територията на Обединено кралство Великобритания и Северна Ирландия, нито на тази на Ирландия.

При тези обстоятелства е желателно властите на Обединено кралство Великобритания и Северна Ирландия, Ирландия и Кабо Верде да сключат двустранни споразумения за улесняване на издаването на визи.

Съвместна декларация относно Република Исландия, Кралство Норвегия, Конфедерация Швейцария и Княжество Лихтенщайн

Страните отбелязват съществуващите тесни връзки между Съюза, от една страна, и Република Исландия, Кралство Норвегия, Конфедерация Швейцария и Княжество Лихтенщайн, от друга страна, по-специално съгласно споразуменията от 18 май 1999 г. и 26 октомври 2004 г. относно асоциирането на тези държави към изпълнението, прилагането и развитието на достиженията на правото от Шенген.

При тези обстоятелства е желателно властите на Република Исландия, Кралство Норвегия, Конфедерация Швейцария, Княжество Лихтенщайн и Кабо Верде да сключат незабавно двустранни споразумения за улесняване на издаването на визи за краткосрочно пребиваване при условия, съответстващи на тези по настоящото споразумение.

▼M1

СЪВМЕСТНА ДЕКЛАРАЦИЯ ОТНОСНО СЪТРУДНИЧЕСТВОТО ВЪВ ВРЪЗКА С ДОКУМЕНТИТЕ ЗА ПЪТУВАНЕ

Страните се договарят, че при наблюдението на прилагането на Споразумението, Съвместният ръководен комитет, създаден съгласно член 10, следва да оценява въздействието на степента на сигурност на съответните документи за пътуване върху действието на Споразумението. За тази цел страните се договарят да се информират редовно относно:

— мерките, предприети с цел да се избегне умножаването на документите за пътуване;

— мерките, предприети за развиване на техническите аспекти на сигурността на документите за пътуване; и

— мерките, предприети във връзка с процеса на персонализиране на издаването на документите за пътуване.

Двете страни заявяват като приоритетен своя ангажимент да осигурят висока степен на сигурност на дипломатическите и служебните паспорти, по-специално чрез интегриране на биометрични методи за идентификация. За Съюза това ще бъде осъществено в съответствие с Регламент (ЕО) 2252/2004 ( 4 ). За Кабо Верде това ще бъде осъществено в съответствие с Декрет-закон № 21/2014 от 17 март 2014 г. за установяване на техническите спецификации, сигурността и условията за издаване на биометричния паспорт, издаван от Кабо Верде.

Настоящата съвместна декларация заменя Съвместната декларация относно сътрудничеството във връзка с документите за пътуване.